62019CO0315_INF
Uznesenie Súdneho dvora (šiesta komora) z 26. septembra 2019 –Wallonische Region
(vec C‑315/19)
„Návrh na začatie prejudiciálneho konania – Voľný pohyb pracovníkov – Premávka na pozemných komunikáciách – Registrácia motorových vozidiel – Vodič s bydliskom v členskom štáte – Vozidlo registrované v inom členskom štáte – Vozidlo poskytnuté pracovníkovi jeho zamestnávateľom so sídlom v tomto inom členskom štáte – Povinnosť okamžite pri kontrole predložiť dôkaz o zákonnom používaní tohto vozidla – Proporcionalita“
Voľný pohyb osôb – Pracovníci – Obmedzenia – Pracovníci s bydliskom na vnútroštátnom území a vykonávajúci zamestnanie v inom členskom štáte – Používanie vozidla s pridelenou zahraničnou poznávacou značkou – Vnútroštátna právna úprava stanovujúca pod hrozbou pokuty povinnosť okamžite predložiť dôkaz o jeho zákonnom používaní – Neprípustnosť – Odôvodnenie – Neexistencia – Porušenie zásady proporcionality
(článok 45 ZFEÚ)
(pozri body 23, 27 – 31, 33 – 36 a výrok)
Výrok
Článok 45 ZFEÚ sa má vykladať v tom zmysle, že bráni právnej úprave členského štátu, podľa ktorej sa rezident tohto členského štátu môže dovolávať uplatnenia výnimky z registrácie vozidla v tomto členskom štáte, ktoré je zaregistrované v inom členskom štáte a ktoré mu poskytuje k dispozícii jeho zamestnávateľ so sídlom v tomto inom členskom štáte, len vtedy, ak dokumenty osvedčujúce, že spĺňa podmienky na uplatnenie tejto výnimky, sa neustále nachádzajú v aute.